༄༅། །གནས་མི་འགྱུར་གྲུ་འཛིན་དག་པའི་ཞིང༌། །ལྷ་སྙིང་རྗེའི་རང་་་་
གཟུགས་པད་དཀར་འཆང༌། །བདག་ཆུ་བུར་མིག་གི་སྣང་ངོ་རུ། །མགོན་ཟླ་་
མེད་བདག་གི་མཁན་པོ་དེ། །རྗེ་འཇམ་དབྱངས་མཚན་ཅན་ལོས་ཡིན་
བསམ། །ཆོས་ཐུབ་བསྟན་ཡོངས་རྫོགས་བདག་པོ་དེ། །བདག་སྔོན་སྦྱངས་་་་་
ལས་སྨོན་མཐུན་པ་མཚར། །གཞི་གདོད་ནས་རྣམ་དག་ཀུན་ཁྱབ་གཤིས། །
ཚིག་མཚན་འཛིན་གླུ་ལེན་མི་མངའ་ཡང༌། །རྗེ་ཁྱེད་ཀྱིས་མཆོག་དམན་འགྲོ་བ་
ལ། །གསུང་ཞལ་གདམས་ཉམས་མགུར་ལེན་པའི་དུས། །བདག་ཀུན་རྟོག་་་་་
སྣང་བ་འདི་ལྟར་ཤར། །བདག་རྣལ་འབྱོར་རིག་པའི་རྩལ་རྫོགས་ངང་། །
ཉམས་རྟོགས་ཀྱི་མཎྜལ་འབུལ་སྙིང་འདོད། །ཐུགས་དགྱེས་ནས་ཞལ་གདམས་
གསུང་ན་སྙམ། །བདག་ཆུང་ནས་དམ་པའི་ཆོས་སྒོར་ཞུགས། །ཕ་བླ་མ་སུམ་་
ཅུ་སོ་ལྔ་བསྟེན། །ཁྱད་པར་དུ་གྲུབ་པའི་དབང་ཕྱུག་མཆོག །རྗེ་འབྲུག་པ་ཡབ་
སྲས་མ་གཏོགས་པ། །རྗེ་གཞན་ལ་རྟོགས་འབུལ་མཎྜལ་དེ། །བདག་ད་ལྟ་མ་་
གཏོགས་འབུལ་མ་མྱོང་། །དུས་ད་ལམ་བདག་གི་མཁན་པོ་དང་། །མ་འགྲོ་་་་
255

བའི་སྐྱབས་མགོན་པཎ་ཆེན་རྗེ། །ཁོང་ཐམས་ཅད་མཁྱེན་པ་དེ་ཉིད་ལ། །
བདག་རྣལ་འབྱོར་རྟོགས་འབུལ་ཕུལ་བ་བཞིན། །རྗེ་ཉིད་ལ་སྤྲང་བོའི་ཉམས་་
མགུར་འདིས། །ཐུགས་དགྱེས་ནས་ཞལ་གདམས་གསུང་དུ་གསོལ། །ཉམས་་་
རྟེན་འབྲེལ་རྩལ་ཆེན་འབར་ཕྱིར་དུ། །གསུང་གདམས་ངག་ཟབ་མོ་གནང་བར་
ཞུ། །ཕ་བླ་མ་གྲུབ་པའི་དབང་ཕྱུག་དེ། །དུས་ད་ལྟ་ཟངས་མདོག་དཔལ་རིར་
བཞུགས། །རྗེ་རིག་འཛིན་འགྱུར་མེད་རྡོ་རྗེ་ཡང༌། །སྐུ་དངོས་སུ་བཞུགས་དུས་
མཇལ་འདོད་ཀྱང་། །ཐུགས་བྱིན་རླབས་དབྱིངས་རིག་ཆོས་སྐུའི་ལམ། །
སེམས་རྩལ་དུ་འཕྲོད་པས་ཅི་ལ་འགྱོད། །དེ་བཞིན་དུ་བདག་གི་བླ་མ་རྣམས། །
ཐུགས་འོད་གསལ་ངང་དུ་རོ་གཅིག་པས། །རྗེ་ཉིད་ལ་དགོངས་པ་འཕོ་ན་་
བསམ། །དོན་དེ་ཕྱིར་ངོ་ལྐོག་མེད་པའི་ངང་། །ཐུགས་དགོངས་པ་དབྱེར་མེད་
འདྲེས་པར་ཤོག །ཕྱི་འཇིག་རྟེན་མི་རྟག་མེ་ཆུས་འཇིག །ནང་སྒྱུ་ལུས་མི་རྟག་
ལུས་སེམས་བྲལ། །དེ་བསམ་ཞིང་བླ་མ་དྲན་པ་བྱུང༌། །རྫུན་ཀུ་རེ་མིན་པའི་
གདུང་དབྱངས་འདིས། །རྗེ་བླ་མ་རྣམས་དང་དབྱེར་མེད་དུ། །དགྱེས་བཞིན་
དུ་རྗེས་སུ་འཛིན་པར་ཞུ། །བུ་དྲན་པའི་གདུང་བ་སེལ་དུ་གསོལ། །དུས་འདི་
ནས་དགུང་ལོ་བརྒྱ་ཕྲག་བར། །སྐུ་མི་འགྱུར་འཆི་མེད་མགོན་པོ་བཞིན། །དུས་
རྟག་ཏུ་བཞུགས་པའི་སྐུ་དྲིན་ཞུ། །བདག་དུས་མཐའི་རྣལ་འབྱོར་ཙམ་པོ་་་
བས༑ །ཡིད་སྨོན་པའི་རེ་འབྲས་འགྲུབ་པ་དང༌། །ཆོས་མདོ་སྔགས་མཐའ་རུ་་
ཕྱིན་པར་ཞུ། །ཞེས་རྣལ་འབྱོར་བས་རྟོགས་འབུལ་ལམ་གསོལ་འདེབས་མགུར་དབྱངས་
འདི། སེམས་སྤྲོ་བའི་དུས་ཚིགས་བཟང་བོའི་ཉིན་ཤཱཀྱའི་བཙུན་པ་མདོ་སྔགས་བསྟན་པའི་
རྒྱལ་མཚན་ནམ་སྤྲང་སྨྱོན་གདོང་དཔྱད་པས་ལྷ་རྫས་དང་བཅས་བསྐུལ་བའི་ངོར་ཨ་མོ་གྷས་
ཕུལ།།
256